Aleoetiese Eilande - Wikipedia
(Aangestuur vanaf Aleoete-eilande)
Inheemse naam: Aleutian Islands
Nasa-Satellietbeeld van die Aleoetiese Eilande en die Alaskaanse Skiereiland
Ligging Beringsee, Stille Oseaan
Koördinate 55°N 164°W﻿ / ﻿55°N 164°W﻿ / 55; -164Koördinate: 55°N 164°W﻿ / ﻿55°N 164°W﻿ / 55; -164
Totale eilande >300
Oppervlakte 17 670 km²
Grootste stad Unalaska (4 283)
Bevolking 8 163
Die Aleoetiese Eilande (Engels: Aleutian Islands), tot 1867 ook Katharina-eilande, is 'n hoofsaaklik Amerikaanse eilandketting tussen die vastelande van Noord-Amerika en Asië wat as die mees westelike uitloper van die Alaskaanse Skiereiland oor 'n afstand van meer as 1 800 kilometer tot in die suidelike Beringsee strek. Die Aleoetiese Eilande is sodoende die langste argipel ter wêreld.
Die eiland Unalaska binne die Aleoetiese Eilande
Die Aleoetiese Eilande is van vulkaniese oorsprong – sommige van die 57 vulkane is nog steeds aktief. Daarnaas word die landskap deur groen weivelde oorheers. Sterk, dikwels selfs stormagtige winde en baie reën is kenmerkend vir die koel klimaat van die streek. Die Aleoetiese Eilande se vulkane behoort tot die Ring van Vuur wat die Stille Oseaan van Nieu-Seeland tot Chili omsirkel.
Die eilandgroep, wat na sy inheemse bevolking genoem is, het in 1867 Amerikaans geword toe die Verenigde State Alaska van Rusland gekoop het. In 1943 was die eilande 'n oorlogstoneel tussen die Verenigde State en Japan, en enkele bouvalle uit die tyd van die Tweede Wêreldoorlog kan nog steeds besigtig word.
↑ (en) "Aleutian Islands". Encyclopædia Britannica. Besoek op 14 Augustus 2017.
Wikimedia Commons het meer media in die kategorie Aleoetiese Eilande.
(en) Toerisme-inligting oor Aleoetiese Eilande op Wikivoyage
Ontsluit van "https://af.wikipedia.org/w/index.php?title=Aleoetiese_Eilande&oldid=1889835"
Die bladsy is laas op 17 Januarie 2019 om 14:18 bygewerk.